Mína bəsósōō bə́ bod bomán Ǹtondôbə ayéngá ! Olugú a nyəb ai é bod bə́ nə́ miǹnə́m tə́tə̄lə́. 2Váán Ǹtondôbə ngǎŋ ai mvɛ́d; bomán nyé óyə̌ŋ yā ó nə́ miǹsaŋ­ awômo, voégán ású díé ! 3Yiágán nyé ḿkpāmáŋ dzīá, bomán ai ábím ákə́ŋ[1] ásə mǐ bə̄lə́ abǒg məsɔán. 4Amú ebúg Ńtondôbə é nə̄ tə́tə̄lə́, ńdɔ̄ fə bisíé bíé bísə bí nə̄ bə́bə́lá. 5A diŋ sósōō ai tə́tə̄lə́, sí é nə ǹtud ai ebaalǎ mətǐŋ Ńtondôbə. 6Ai ebúg dzíé ńgɔ Ǹtondôbə a ngákom yób ai miǹkunda mí yób mísə, ai mvəbə̌ yā anyu díé. 7A kóan, a nyiegě fə məndím mə́ máŋ; a bǒd bitam, a fudigi aswé nén. 8Sí ésə é kɔ̄nɔ́ Ńtondôbə wɔ̌ŋ, bɔd bə́sə̄ yā sí bə́ mbádagā nyé: 9Ńnye a ngákɔ́bɔ, édílī lə́ ǹtɔ̄á; ńnyé a ngávə́ ábēndé, édílī lə́ kōmbán. 10Ǹtondôbə a ngándugulan miǹtáan mí mǎm məyɔŋ bíkúl, a ngáman tsíg miǹtáan mí mǎm məyɔŋ zěn. 11Ǹtáán mam Ńtondôbə ó nə̄ á ńnomó etɔá, ńdɔ̄ fə miḿvəgán yā ńnə̄m wóé mí nə̄ á bísəb bisəb. 12Mvɔ̌m ai áyɔŋ Ǹtondôbə a nə́ Zāmbá ! Mvɔ́m ai áyɔŋ a ngátɔb ású élíg dzíé ! 13Ḿfág á nə̄ á yób, Ǹtondôbə a bəbə a yén bod bə́sə. 14É vóm á tɔá, a fɔmbɔ bod bə́sə̄ yā sí. 15Ńnye ǎ kom akyaí ńnə́m də́dā ású bod bə́sə, ńnyē fə yəm mim̀bɔán myábán mísə. 16Sə̌ kig abuí ngul ńkán bítá ńdɔ̄ lányii ǹkúkúmá, sə̌ kig abuí fím díé ńdɔ̄ lákaman ai zingí. 17Asú ódɔ, ekabilí é nə́ zəzə, ngul dzié ésə yǎbɔ̌ kīg nâ á tub. 18Ńtondôbə a kála ébá bámbádā nyé, ébá báfidi m̀baalán mətǐŋ wóé, 19ású yə̄ nâ á kōdē bɔ́ áwū ai nâ á bāālā bɔ́ ényiŋ ábǒg zie. 20Bía byǎyanga Ǹtondôbə: ńye a nə́ ńka wǎn ai eběn dzáán. 21Miǹtǎg yā ńnə̄m wáán myásɔ̄ ábə̄ nyé, á ḿfūfúb dzwé wóé ńgɔ afidí dáán á nə́. 22M̀baalán mətǐŋ wóe, ǎ Ńtondôbə, ó tɔ̄bɔ́gɔ̄ ábə̄ bíā, anə́ ḿból áfidi dáán á nə́ ábə wa. [1] Á vá bâkad nâ, ébá bábom mvɛ́d bə́ tóán víī miǹsaŋ mí mvɛ́d ḿbəŋ. Bǐ nganyín hḿ bəbom mə́ndzáŋ ai ébá míńkúl naa bə́ tóán bǐ mīḿbás ḿból wáyəan, bə́ bomǒ fə̄, ḿból wávə́ zám á məlɔ́.